	[image: image1.png]MINISTERUL MEDIULUI,
APELOR SI PADURILOR





	


	
	Nesecret

	
	



RAPORT PRIVIND SITUAŢIA HIDROMETEOROLOGICĂ

ŞI A CALITAŢII MEDIULUI

în intervalul 28.09.2026, ora 08.00 – 29.09.2026, ora 08.00

I.
SITUAŢIA HIDROMETEOROLOGICĂ
1. Situaţia și prognoza hidrologică pe râurile interioare și Dunăre, din 29.09.2026, ora 08.00

RÂURI: 
Debitele au fost relativ staționare, exceptând cursul inferior al Siretului și cursul superior al Prutului, unde au fost în ușoară scădere.

Debitele se situează sub mediile multianuale lunare, la valori cuprinse între 30–90% din acestea, mai mici (sub 30%) pe râurile din bazinele hidrografice: Iza, Tur, Someș, Crasna, Barcău, Crișuri, Arieș, Târnava Mică, Timiș, Bârzava, Moravița, Caraș, Nera, Cerna, Jiu, Suceava, Rm. Sărat, Bârlad, cursurile superioare ale Moldovei, Putnei, cursul superior și mijlociu al Siretului, pe cursul superior al Prutului și pe unii afluenți ai acestuia, pe unii afluenți din bazinele Oltului, Argeșului, Bistriței, Trotușului și pe râurile din Dobrogea.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi relativ staționare, exceptând cursul superior al Prutului, unde vor fi în scădere.

Nivelurile pe râuri la stațiile hidrometrice se vor situa sub COTELE DE ATENȚIE.

DUNĂRE:
Debitul la intrarea în țară (secțiunea Baziaș) în intervalul 28 – 29.09.2026 a fost în ușoară scădere, având valoarea de 1400 m3/s, sub media multianuală a lunii septembrie (3800 m3/s). 

În aval de Porțile de Fier debitele au fost în scădere pe sectorul Gruia – Zimnicea și relativ staționare pe sectorul Giurgiu – Tulcea.

Debitul la intrarea în țară (secțiunea Baziaș) va fi în staționar (1400 m3/s).

În aval de Porțile de Fier debitele vor fi în scădere pe sectorul Gruia – Oltenița și staționare pe sectorul Călărași – Tulcea.
2. Situaţia meteorologică în intervalul 28.09.2026, ora 08.00 – 29.09.2026, ora 08.00

A.N.M. a emis o INFORMARE Meteorologică / ATENŢIONARE Meteorologică, cod galben: 

INFORMARE Meteorologică - valabilă în intervalul 28.09.2026, ora 10.00 – 30.09.2026, ora 20.00, vizând intensificări ale vântului, conform căreia: În intervalul menționat, temporar, vântul va avea intensificări în jumătatea de sud a Moldovei, Dobrogea și cea mai mare parte a Munteniei cu viteze în general de 45...55 km/h, precum și în zona Carpaților de Curbură cu rafale de 55...75 km/h.
ATENŢIONARE Meteorologică, cod galben - valabilă în intervalul 28.09.2026, ora 10.00 – 28.09.2026, ora 20.00, vizând intensificări ale vântului, în județele Bacău, Vaslui, Vrancea, Galați, Buzău, Brăila, Ialomița, Călărași, Tulcea și Constanța, conform căreia: Pe parcursul zilei de luni (28 septembrie) în județele Bacău, Vaslui, Vrancea, Galați, Buzău, Brăila, Ialomița, Călărași, Tulcea și Constanța vântul va avea intensificări cu viteze de 50...70 km/h.
Aceaste mesaje meteorologice au fost transmise de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă: 

· - toate PREFECTURILE JUDEŢELOR ŢĂRII – INFORMARE Meteorologică
· - BACĂU, BRĂILA, BUZĂU, CĂLARAŞI, CONSTANŢA, GALAŢI, IALOMIŢA, TULCEA, VASLUI şi VRANCEA – ATENŢIONARE Meteorologică, cod Galben
În ţară, valorile termice diurne s-au situat ușor peste mediile multianuale specifice datei în regiunile din jumătatea de vest a țării, unde și vremea a fost predominant frumoasă, cu cer mai mult senin. În restul zonelor temperaturile au fost apropiate, iar cerul temporar noros, în timp ce în în Dobrogea și în sudul Moldovei, pe fondul înnorărilor persistente acestea au fost ușor mai coborâte (diferențe de 2...4 grade față de mediile multianuale). A plouat slab, pe arii relativ extinse în Dobrogea, pe alocuri în Muntenia și izolat în Moldova și în zona Carpaților de Curbură. Cantitățile de apă au fost în general de 1...4 l/mp. Vântul a suflat slab și moderat, cu intensificări în jumătatea de est a teritoriului (viteze la rafală, în Dobrogea, Moldova și estul Munteniei în general de 55...65 km/h, la munte, cuprecădere în zona Carpaților de Curbură, de până la 80...90 km/h, iar în rest de 45...50 km/h). Temperaturile maxime s-au situat între 16 grade la Bârnova și 27 de grade la Holod, Calafat, Banloc și Drobeta- Turnu Severin.

La ora 06.00 se înregistrau valori termice cuprinse între 3 grade la Petroșani, Voineasa și Câmpeni și 18 grade la Oravița, Moldova Nouă și Constanța-Dig.
Observație: au fost emise 4 atenționări cod galben pentru fenomene meteorologice periculoase imediate.
La Bucureşti, vremea a fost normală din punct de vedere termic. Cerul a fost mai mult senin la începutul zilei, dar din orele amiezii s-a înnorat treptat. A plouat slab (sub 1 l/mp) în a doua parte a zilei și la începutul nopții. Vântul a sufla slab și moderat, temporar cu intensificări mai ales spre seară când s-au atins viteze la rafală de 35...45 km/h.

Temperatura maximă a fost de 25 de grade la Afumați și Băneasa și de 26 de grade la Filaret. La ora 06.00 se înregistrau 12 grade la Băneasa, 16 grade la Afumați și 17 grade la Filaret.
3. Prognoza meteorologică în intervalul 29.09.2026, ora 08.00 – 30.09.2026, ora 08.00

În ţară, vremea va fi normală din punct de vedere termic. Cerul va fi variabil, temporar noros în centrul, sudul și sud-estul țării. Izolat va ploua slab (cantități de apă în jurul a 1 l/mp) la munte, în Dobrogea și posibil în Muntenia. Vântul va sufla slab și moderat, cu intensificări mai ales pe parcursul zilei, în centrul și în sudul Moldovei, în Dobrogea și în cea mai mare parte a Munteniei cu viteze în general de 45...55 km/h, dar mai ales în zona Carpaților de Curbură, unde rafalele vor fi de 55...75 km/h. Temperaturile maxime vor fi cuprinse între 17 grade în estul Transilvaniei și 26 de grade în Banat și în vestul Olteniei, iar cele minime vor fi cuprinse între -1 grad în estul Transilvaniei (unde se va forma brumă) și 15 grade pe litoral. Dimineața și noaptea, izolat, va fi ceață.
La Bucureşti, cerul va fi temporar noros, iar în prima parte a zilei vor fi posibile ploi slabe (1...2 l/mp). Vântul va sufla moderat, cu intensificări ziua când la rafală se vor atinge viteze de până la 40...45 km/h. Temperatura maximă va fi de 21...23 de grade, iar cea minimă de 8...11 grade.
II.
CALITATEA APELOR
2.1. Pe fluviul Dunărea

Nu au fost semnalate evenimente deosebite.

2.2. Pe râurile interioare

Nu au fost semnalate evenimente deosebite.

2.3. Pe Marea Neagră
Administraţia Bazinală de Apă Dobrogea Litoral Constanţa informează, la data de 28.09.2026, că pe plaja din stațiunea Mamaia, județul Constanța, a fost observat un delfin eșuat.
III.
CALITATEA MEDIULUI

3.1. În domeniul aerului
Agenţia Naţională pentru Protecţia Mediului informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).
3.2. În domeniul solului şi vegetaţiei

Garda Națională de Mediu, Comisariatul Județen Teleorman, informează telefonic că la data de 28.09.2026, ora 07.40, s-a produs o poluare accidentală a solului cu un amestec de 80 litri de apă de zăcământ și 80 litri țiței, pe o suprafață de cca. 100 mp teren agricol privat, arabil, cauzată de coroziunea conductei de amestec a sondei 2331 la Parc 14 Catunu, spartă la 400 m față de sondă, zona Poeni, județul Teleorman, aparținând OMV Petrom SA. 

Echipa de intervenție s-a deplasat la fața locului, unde a luat următoarele măsuri:


- a oprit pomparea


- a izolat zona afectată


- a remediat conducta


- a curățat terenul afectat. 

3.3. În domeniul supravegherii radioactivităţii mediului

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

3.4. În municipiul Bucureşti

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

